open-index/open-wikipedia-markdown huggingface dataset:
Γ΄ κατηγορία ποδοσφαίρου ανδρών Κύπρου 2008-09

Η **Γ΄ κατηγορία ποδοσφαίρου ανδρών Κύπρου 2008-09** ήταν η 38η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Ακρίτας Χλώρακας για 2η φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορίας 2008-09 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2009-10. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 2009-10. 

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την περίοδο [[Γ΄ κατηγορία ποδοσφαίρου ανδρών Κύπρου 2007-08|2007-08]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία 2008-09
* ΠΑΕΕΚ Κερύνειας
* Εθνικός Άσσιας
* Χαλκάνορας Ιδαλίου

Ομάδες που διαβαθμίστηκαν στην Δ΄ κατηγορία 2008-09:
* Αναγέννηση Γερμασόγειας
* ΕΝ.Α.Δ. Πόλης Χρυσοχούς
* Ηρακλής Γερολάκκου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Β΄ κατηγορία 2007-08
* Αναγέννηση Δερύνειας
* Ακρίτας Χλώρακας
* Όλυμπος Ξυλοφάγου

Ομάδες που προήχθησαν από την Δ΄ κατηγορία 2007-08:
* Διγενής Βορόκλινης
* Οθέλλος Αθηαίνου
* Ορφέας Λευκωσίας

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

Πηγή: Βαθμολογία

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: Αποτελέσματα

## Παραπομπές


## Πηγές
*
*
*
*
*

## Εξωτερικοί σύνδεσμοι
*

## Δείτε επίσης

* Γ΄ κατηγορία ποδοσφαίρου ανδρών Κύπρου
* Κύπελλο Κύπρου Γ΄ – Δ΄ κατηγορίας 2008-09
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Γ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2008-2009
Γκρέιπ (δορυφόρος)

Η **Γκρέιπ** () ή **Κρόνος LI** (Saturn LI) είναι ένας μικρός φυσικός δορυφόρος του πλανήτη Κρόνου. Η ανακάλυψη του ανακοινώθηκε από τον Σκοτ Σέπαρντ, Ντέιβιντ Τζιούιτ και Τζαν Κλίνα στις 26 Ιουνίου του 2006 από παρατηρήσεις που έγιναν ανάμεσα στις 5 Ιανουαρίου και 1 Μαΐου του 2006 και του δόθηκε η προσωρινή ονομασία **S/2006 S 4**. Η Γκρέιπ έχει διάμετρο περίπου 6 χιλιόμετρα και ολοκληρώνει μια περιφορά γύρω από τον Κρόνο σε μέση απόσταση 18.066.000 χλμ. σε 906,556 μέρες, με κλίση 172,7 μοιρών ως προς την εκλειπτική (159,2 μοιρών προς τον Κρόνιο ισημερινό), σε μια οπισθοδρομική κατεύθυνση και με εκκεντρότητα 0,3735.

Πήρε το όνομά του από την Γκρέιπ, μια γυναίκα γίγαντα της Σκανδιναβικής μυθολογίας.

## Παραπομπές


## Εξωτερικοί σύνδεσμοι
* Γκρέιπ από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Μαρίνος Σατσιάς

Ο **Μαρίνος Σατσιάς** είναι Κύπριος προπονητής ποδοσφαίρου.Ειχέ πολλές κόκκινες κάρτες διοτι τον ζηλευαν.

Κατά την ποδοσφαιρική του καριέρα υπήρξε αρχηγός του Α.Π.Ο.Ε.Λ. και αγωνιζόταν στην θέση του μεσοαμυντικού. Στα 20 χρόνια της καριέρας του από το 1995 μέχρι το 2014 έπαιξε μόνο στον Α.Π.Ο.Ε.Λ..

## Ποδοσφαιρική Καριέρα
Ο Μαρίνος Σατσιάς ήταν δεξιός μέσος και αμυντικογενής. Έκανε το ντεμπούτο του στον Α.Π.Ο.Ε.Λ. το 1995, σε ηλικία 17 ετών. Στο γήπεδο ήταν γνωστός για την πειθαρχία του και για το πάθος του στο παιχνίδι.

Κατά την διάρκεια της καριέρας του στον Α.Π.Ο.Ε.Λ. κατάφερε να κατακτήσει 6 πρωταθλήματα, 6 Κύπελλα και 5 Ασπίδες της ΚΟΠ ( Super Cup), και εμφανίστηκε σε 3 παιχνίδια του ΟΥΕΦΑ Τσάμπιονς Λιγκ την περίοδο 2009-2010, και επίσης ένα παιχνίδι του ΟΥΕΦΑ Τσάμπιονς Λιγκ την περίοδο 2011-2012 (εκτός εναντίον της Ρεάλ Μαδρίτης στο Σαντιάγο Μπερναμπέου) στην εκπληκτική πορεία της ομάδας στα προημιτελικά του θεσμού.

## Προπονητική Καριέρα
Ξεκίνησε το 2016 την προπονητική του καριέρα από τον Εθνικό Λατσιών. Το 2017 ανέλαβε την τεχνική ηγεσία της Ομόνοιας Αραδίππου και το 2018 ανανέωσε το συμβόλαιο του με την διοίκηση των «περιστεριών» για ακόμη ένα χρόνο.

Κατηγορία:Κύπριοι ποδοσφαιριστές
Κατηγορία:Κύπριοι προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Προπονητές ποδοσφαίρου Ομόνοιας Αραδίππου
Κατηγορία:Προπονητές ποδοσφαίρου Ερμή Αραδίππου
Κατηγορία:Προπονητές ποδοσφαίρου Δόξας Κατωκοπιάς
Κατηγορία:Προπονητές ποδοσφαίρου Ένωσις Νέων Παραλιμνίου
Κατηγορία:Προπονητές ποδοσφαίρου Καρμιώτισσας Πάνω Πολεμιδιών
Κατηγορία:Προπονητές ποδοσφαίρου Εθνικού Άχνας
Κατηγορία:Προπονητές ποδοσφαίρου Π.Α.Σ Λαμίας
Συμμετοχή της Γαλλίας στους Ολυμπιακούς Αγώνες

Η Γαλλία έχει λάβει μέρος σε κάθε διοργάνωση των Ολυμπιακών Αγώνων, αν και η συμμετοχή της στους θερινούς Ολυμπιακούς αγώνες του 1904 αμφισβητείται, καθώς η εμφάνιση του Άλμπερτ Κόρεϋ αποδίδεται από άλλες πηγές στις Η.Π.Α. και από άλλες στη Γαλλία.

Η Γαλλία έχει φιλοξενήσει τους Ολυμπιακούς Αγώνες σε 5 περιστάσεις:
*Θερινοί Ολυμπιακοί Αγώνες του 1900 στο Παρίσι
*Χειμερινοί Ολυμπιακοί Αγώνες του 1924 στο Σαμονί
*Θερινοί Ολυμπιακοί Αγώνες του 1924 στο Παρίσι
*Χειμερινοί Ολυμπιακοί Αγώνες του 1968 στη Γκρενόμπλ
*Χειμερινοί Ολυμπιακοί Αγώνες του 1992 στην Αλμπερβίλ

Οι Γάλλοι αθλητές έχουν κερδίσει συνολικά 636 μετάλλια στους Θερινούς Ολυμπιακούς Αγώνες, τα περισσότερα στην ξιφασκία και στην ποδηλασία, καθώς και 83 μετάλλια στους Χειμερινούς Ολυμπιακούς Αγώνες, κυρίως στο αλπικό σκι.

Η Εθνική Ολυμπιακή Επιτροπή της Γαλλίας συστάθηκε και αναγνωρίστηκε το 1894.

## Μετάλλια της Γαλλίας στους θερινούς Ολυμπιακούς Αγώνες

## Μετάλλια της Γαλλίας στους Χειμερινούς Ολυμπιακούς Αγώνες

## Εξωτερικοί σύνδεσμοι
* Ιστοσελίδα της Γαλλικής Ολυμπιακής Επιτροπής 

Ολυμπιακοι Αγωνες
Γαλλια
Επαρχία Χάργιου

Η **Επαρχία Χάργιου** ή **Χάριου** (εσθονικα: Harju maakond), ή ***Χάργιουμαα***, (λατινικά:Harria), αποτελεί σήμερα μια από τις 15 Επαρχίες της Εσθονίας. Βρίσκεται στην βόρειο Εσθονία, πάνω στην νότιο ακτή του κόλπου της Φινλανδίας, και συνορεύει με την Επαρχία Λέενε-Βίρου ανατολικά, την Επαρχία Γιέρβα νοτιοανατολικά, την Επαρχία Ράπλα προς τα νότια, και την Επαρχία Λέενε στα νοτιοδυτικά. 

Το 38,8% του συνολικού πληθυσμού της Εσθονίας ζει στην Επαρχία Χάργιου.

Το Τάλιν, η πρωτεύουσα της Εσθονίας, περιλαμβάνεται στην επαρχία. Το Δημοτικό Συμβούλιο του Τάλιν έχει υποβάλει αίτηση στην Κυβέρνηση της Εσθονίας να δοθεί ειδικό νομοθετικό καθεστώς στην πόλη.


Tuhala Witches Well1-21-03-2013.jpg|
Kiviloo mõisa peahoone.jpg|
Laitse mõisa peahoone2, 19.saj.jpg|
Kose kirik suvi 2012.jpg|
Jägala juga 22-03-2013.JPG|
Paldiski bay 23-03-2013.jpg|
Arukyla Mois.jpg|


## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Επαρχία Χιίου

Η **Επαρχία Χιίου** (εσθονικά:Hiiu maakond), ή ***Χιίουμαα***, είναι μία από τις 15 Επαρχίες της Εσθονίας. Αποτελείται από την *[[Χιίουμαα]]* ή (Dagö), το δεύτερο σε μέγεθος νησί της Εσθονίας, και μια σειρά άλλα μικρότερα νησιά δίπλα του. Η επαρχία συνορεύει με την Επαρχία Λέενε στα ανατολικά και με την Επαρχία Σάαρε νότια. Το 0,8% του συνολικού πληθυσμού της Εσθονίας ζει στην επαρχία Χιίου.

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Επαρχία Ίντα-Βίρου

Η **Επαρχία Ίντα-Βίρου** (εσθονικά:Ida-Viru maakond), ή ***Ίντα-Βίρουμαα***, είναι μια από τις 15 Επαρχίες της Εσθονίας. Αποτελεί το βορειοανατολικότερο τμήμα της χώρας. Η επαρχία διαθέτει μεγάλα αποθέματα *πετρελαιοφόρου σχιστόλιθου* - το κατεξοχήν ορυκτό που υπάρχει στην Εσθονία. Καθώς ο *πετρελαιοφόρος σχιστόλιθος* χρησιμοποιείται σε ατμοηλεκτρικά εργοστάσια, η περιοχή του Ίντα-Βίρου κυριολεκτικά διαθέτει την μεγαλύτερη ενεργειακή δυναμικότητα στην Εσθονία. Πρωτεύουσα της επαρχίας είναι ή πόλη του Γιούχβι που είναι διοικητικά ενωμένη με την ενορία του Γιούχβι (Jõhvi). Το 12.7% του συνολικού πληθυσμού της Εσθονίας ζει στην Επαρχία Ίντα-Βίρου. Οι περισσότεροι κάτοικοι της επαρχίας είναι Ρώσοι και ρωσόφωνοι άλλων εθνοτήτων, λόγω της εσωτερικής μετανάστευσης κατά την σοβιετική εποχή.

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Κάμιλ Κοσόφσκι

Ο **Κάμιλ Κοσόφσκι** (*Kamil Kosowski*, 30 Αυγούστου 1977) είναι Πολωνός ποδοσφαιριστής και αγωνίζεται στη θέση του μέσου.

Παρόλο που αγωνίζεται στη θέση του μέσου συχνά προωθείται και δίνει βοήθειες στην επίθεση από τα αριστερά. Η μεγαλύτερη αναγνώριση στην Ευρώπη για τον Κοσόφσκι είναι όταν έπαιξε μαζί με την Βίσλα στο Κύπελλο UEFA (σημερινό Εuropa League) της περιόδου 2002-2003. Μετά από το τέλος εκείνης της χρονιάς πήγε στη Γερμανία και συγκεκριμένα στην Καιζερσλάουτερν και εκεί αγωνίστηκε 2 χρονιές. Τα επόμενα 2 χρόνια δινόταν δανεικός σε άλλες ομάδες. Την πρώτη του χρόνια αγωνίστηκε στη Σαουθάμπτον και στην Κίεβο Βερόνα. Στη συνέχεια επέστρεψε στην Πολωνία οπού αγωνίστηκε με την προηγούμενη του ομάδα τη Βίσλα Κρακοβίας. Παρόλο που στο πρώτο μισό της χρονιάς βοήθησε πολύ τη Βίσλα αφού ήταν ο πρώτος σε ασσιστ τελικά έλυσε το συμβόλαιο του κοινή συναινέσει λόγω διαφορών με τη διοίκηση της ομάδας.
μικρογραφία|αριστερά|200px|Καμίλ Κοσόφσκι
Μετά που έμεινε ελεύθερος πήγε στην Ισπανική Κάντιθ αλλά και από εκεί έμεινε ελεύθερος παρόλο που υπόγραψε συμβόλαιο 2,5 χρόνων λόγω του ότι η ομάδα υποβιβάστηκε στη Β΄ κατηγορία Ισπανίας. Έτσι βρέθηκε στην Κύπρο και συγκεκριμένα στην ομάδα του Α.Π.Ο.Ε.Λ. όπου υπόγραψε συμβόλαιο 2 χρόνων. Από το πρώτο του επίσημο παιχνίδι στην Κύπρο έδειξε τη διάθεση του στο να παίξει ποδόσφαιρο αφού σκόραρε το μοναδικό τέρμα στο παιχνίδι για το Super Cup. Στη συνέχεια με τα τέρματα που σκόραρε και με τις ασίστ του βοήθησε την ομάδα να κατακτήσει το πρωτάθλημα.

Με την Εθνική Πολωνίας ο Κάμιλ έχει αγωνιστεί συνολικά 50 φορές και σκόραρε 4 φορές. Η πιο σπουδαία επιτυχία του είναι ότι ήταν μέσα στην αποστολή της Εθνικής για το Παγκόσμιο Κύπελλο Ποδοσφαίρου 2006 παρόλο που έπαιξε μόλις 15 λεπτά εναντίον του Εκουαδόρ μετά από 3 αγώνες.

## Εξωτερικοί σύνδεσμοι

* Καμίλ Κοσόφσκι στο 90minut.πλ 

Κατηγορία:Πολωνοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Απόλλων Λεμεσού
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Βίσλα Κρακοβίας
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Εθνικής Πολωνίας Κ21
Κατηγορία:Ποδοσφαιριστές Κιέβο Βερόνα
Κατηγορία:Ποδοσφαιριστές Γκούρνικ Ζάμπζε
Κατηγορία:Ποδοσφαιριστές ΓΚΣ Μπελχάτοφ
Κατηγορία:Ποδοσφαιριστές Κάδιθ ΚΦ
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Πολωνοί ποδοσφαιριστές στο εξωτερικό
We Are the Champions

Το ***We Are the Champions*** είναι ροκ τραγούδι του βρετανικού συγκροτήματος Queen. Το τραγούδι περιλαμβάνεται στο άλμπουμ *[[News of the World]]* που κυκλοφόρησε στις 28 Οκτωβρίου 1977, ενώ σαν single είχε κυκλοφορήσει τρεις εβδομάδες νωρίτερα (7 Οκτωβρίου 1977).

Τη σύνθεση και τους στίχους του τραγουδιού υπογράφει ο Φρέντι Μέρκιουρι, ο οποίος κάνει τα κύρια φωνητικά στο τραγούδι, με τα υπόλοιπα μέλη του γκρουπ να ακολουθούν σε δεύτερη φωνή. Η διάρκεια του τραγουδιού είναι 2'59". Το τραγούδι σημείωσε σημαντική επιτυχία σε μία σειρά από χώρες κατά την περίοδο της κυκλοφορίας του, φτάνοντας Νο 1 στη Γαλλία, Νο 2 σε Ηνωμένο Βασίλειο και Ολλανδία, Νο 3 σε Ιρλανδία και Καναδά, Νο 4 στις ΗΠΑ, Νο 6 στη Νορβηγία κλπ. 

Το τραγούδι άντεξε στο χρόνο, καθώς λόγω του τίτλου του αποτελεί έναν άτυπο «ύμνο» αθλητικών αναμετρήσεων, κυρίως κατά τη στιγμή της απονομής των τροπαίων στις νικήτριες ομάδες μιας σειράς διοργανώσεων, τόσο σε εθνικό, όσο και σε διεθνές επίπεδο.

Κατηγορία:Ποδοσφαιρικοί ύμνοι και τραγούδια
Κατηγορία:Τραγούδια του 1977
Κατηγορία:Τραγούδια των Queen
Κατηγορία:Singles του 1977
Κατηγορία:Singles του 1978
Κατηγορία:Singles της Elektra Records
Κατηγορία:Singles της EMI Records
Κατηγορία:Singles της Hollywood Records
Αντιδράσεις διπλής αντικατάστασης

**Αντιδράσεις διπλής αντικατάστασης** ονομάζονται οι χημικές αντιδράσεις που πραγματοποιούνται ανάμεσα σε δύο ηλεκτρολύτες σε ένα υδατικό διάλυμα.

Απαραίτητη προϋπόθεση για να πραγματοποιηθεί μία αντίδραση διπλής αντικατάστασης είναι ένα από τα δύο προϊόντα της αντίδρασης να κατακάθεται ως ίζημα, να φεύγει στην ατμόσφαιρα ως αέριο ή να είναι ελάχιστα ιοντιζόμενη ένωση, δηλαδή να διίστανται σε πολύ μικρό ποσοστό.**

Αν δεν ισχύει ο παραπάνω κανόνας, τότε η αντίδραση δεν πραγματοποιείται.

Η τελευταία περίπτωση εμφανίζεται σχεδόν αποκλειστικά στη διαδικασία της [[εξουδετέρωση|εξουδετέρωσης]] ([[οξύ]] + [[βάση]] → [[άλας]] + [[νερό]]) , κατά την οποία σχηματίζεται η ελάχιστα ιονιζόμενη ένωση Η<sub>2</sub>Ο (νερό). Για τις υπόλοιπες περιπτώσεις είναι απαραίτητο να γνωρίζουμε ποιες ουσίες κατακάθονται ως [[ίζημα|ιζήματα]] ή φεύγουν στην ατμόσφαιρα ως αέρια.

== Αέρια ==

HF ([[υδροφθόριο]])

HCl ([[υδροχλώριο]])

HBr ([[υδροβρώμιο]])

HI ([[υδροϊόδιο]])

H<sub>2</sub>S ([[υδρόθειο]])

HCN ([[υδροκυάνιο]])

SO<sub>2</sub> ([[διοξείδιο του θείου]])

CO<sub>2</sub> ([[διοξείδιο του άνθρακα]])

NH<sub>3</sub> ([[αμμωνία]])


== Ιζήματα ==

AgCl (χλωριούχος [[άργυρος]])

AgBr (βρωμιούχος [[άργυρος]])

AgI (ιωδιούχος [[άργυρος]])

BaSO<sub>4</sub> (θειϊκό [[βάριο]])

CaSO<sub>4</sub> (θειϊκό [[ασβέστιο]])

PbSO<sub>4</sub> (θειϊκός [[μόλυβδος]])


Όλα τα ανθρακικά άλατα **εκτός** από τα εξής:

K<sub>2</sub>CO<sup>3</sup> (ανθρακικό [[κάλιο]])

Na<sub>2</sub>CO<sub>3</sub> (ανθρακικό [[νάτριο]])

(NH<sub>4</sub>)<sub>2</sub>CO<sub>3</sub> (ανθρακικό [[αμμώνιο]])


Όλα τα θειούχα άλατα **εκτός** από τα εξής:

K<sub>2</sub>S (θειούχο [[κάλιο]])

Na<sub>2</sub>S (θειούχο [[νάτριο]])

(NH<sub>4</sub>)<sub>2</sub>S (θειούχο [[αμμώνιο]])


Όλα τα υδροξείδια των μετάλλων **εκτός''' από τα εξής:

KOH (υδροξείδιο του καλίου)

NaOH (υδροξείδιο του νατρίου)

Ca(OH)2 (υδροξείδιο του ασβεστίου)

Ba(OH)2 (υδροξείδιο του βαρίου)

## Δείτε επίσης
* Αντιδράσεις απλής αντικατάστασης
* Άλας#Φυσικές - Μακροσκοπικές ιδιότητες των αλάτων

Διπλης αντικαταστασης
Προσωπικοί αριθμοί

Οι **Προσωπικοί Αριθμοί** (αριθμοί της σειράς 70) είναι τηλεφωνικά νούμερα που προορίζονται κυρίως για χρήση VoIP. Είναι δεκαψήφιοι όπως και οι υπόλοιπες σειρές σταθερών και κινητών, και διατίθενται από την ΕΕΤΤ http://www.eett.gr σε τηλεπικοινωνιακούς παρόχους που με την σειρά τους τους παρέχουν στους συνδρομητές τους.

Η έναρξη της λειτουργίας τους έγινε από την Εθνική Επιτροπή Τηλεπικοινωνιών και Ταχυδρομείων http://www.eett.gr στην τελευταία έκδοση του Εθνικού Σχεδίου Αριθμοδότισης http://www.eett.gr/opencms/opencms/EETT/Electronic_Communications/Telecoms/Numbering/Regulating_Frame/ κατα τα πρότυπα των "personal numbers" του εξωτερικού. 

Η σειρά 70 προορίζεται κυρίως για χρήση VoIP και επιτρέπει την νομαδικότητα, την δυνατότητα δηλαδή να παίρνεις μαζί σου το νούμερο σου όπου και αν βρίσκεσαι (κάτι που τυπικά δεν επιτρέπεται για γεωγραφικούς αριθμούς 211, 231 κλπ).

Επίσης οι αριθμοί της σειράς 70 έχουν αστική χρέωση από όλη την Ελλάδα, σαν τους μη γεωγραφικούς αριθμούς 801 που προορίζονται κυρίως για επιχειρήσεις.

## Εξωτερικοί σύνδεσμοι
*Εθνικό Σχέδιο Αριθμοδότησης της Εθνικής Επιτροπής Τηλεπικοινωνιών και Ταχυδρομείων

Κατηγορία:Διαδίκτυο
Κατηγορία:Τηλεφωνία
Επαρχία Γιέρβα

Η **Επαρχία Γιέρβα** (εσθονικά:Järva maakond), ή ***Γιέρβαμαα***, (λατινικά:Jervia) είναι μια από τις 15 Επαρχίες της Εσθονίας. Βρίσκεται στο κεντρικό τμήμα της χώρας και συνορεύει με την Επαρχία Λέενε-Βίρου ανατολικά, την Επαρχία Γιόγκεβα νοτιοανατολικά, την Επαρχία Βίλγιαντι νότια, την Επαρχία Πάρνου νοτιοδυτικά, την Επαρχία Ράπλα δυτικά, και την Επαρχία Χάργιου προς τα βόρεια. Το 2.7% του συνολικού πληθυσμού της Εσθονίας ζουν στην επαρχία Γιέρβα.


Seidla mõisa tuuleveski1.jpg|
Esna allikajärv.jpg|
Albu mõisa sild 2012.jpg|
Ervita mõisa peahoone.jpg|
Järva-Peetri kirik2.jpg|
Laupa mõisa peahoone 2012.jpg|


## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Αλυσοδεμένη ομάδα

thumb|απεικόνιση αλυσοδεμένης ομάδας του 1894
Η **αλυσοδεμένη ομάδα** (**chain gang**) ήταν και εν μέρει εξακολουθεί να είναι ομάδα αλυσοδεμένων καταδίκων, οι οποίοι όφειλαν να παράγουν φυσικό έργο ως μορφή ποινικού κολασμού. Καθήκον τους ήταν η διάνοιξη και κατασκευή δρόμων, η διάνοιξη καναλιών και το σπάσιμο της πέτρας. Το σύστημα εφαρμόστηκε αρχικά στις ΗΠΑ έως το 1955, οπότε εγκατέλειψε την πρακτική και η τελευταία πολιτεία της Τζόρτζια.
Οι αλυσοδεμένες ομάδες επανεμφανίστηκαν σε κάποιες πολιτείες με πρώτη την Αλαμπάμα υπό μορφήν «κοινωνικού πειράματος» το 1995. Το πείραμα τελείωσε σε ένα περίπου χρόνο σε όλες τις πολιτείες πλην της Αριζόνα, όπου στην κομητεία Μαρικόπα, τρόφιμοι μπορούν να αναλάβουν ακόμη εθελοντικά εργασία σε αλυσοδεμένη ομάδα, προκειμένου να κερδίσουν μόρια προς την κατεύθυνση απόκτησης απολυτηρίου Γυμνασίου ή να αποφύγουν πειθαρχικές διώξεις για παραβάσεις κανονισμών.

## Παραπομπές-σημειώσεις


## Δείτε επίσης
* Ενοικίαση καταδίκων

Κατηγορία:Σωφρονισμός
Σόφι Μονκ

Η **Σόφι Τσάρλιν Ακλαντ Μονκ** (*Sophie Charlene Akland Monk*, 14 Δεκεμβρίου 1979) είναι Αγγλο-Αυστραλή τραγουδίστρια της ποπ και ηθοποιός.

## Βιογραφία
Σοφί γεννήθηκε στην Αγγλία, στη συνέχεια μεταφέρθηκε στο Κουΐνσλαντ. Ήταν μια φορά ένα μέλος της γυναικείας ποπ ομάδα Bardot και όρισε στη σόλο καριέρα με την κυκλοφορία του άλμπουμ, *Calendar Girl*. Πιο πρόσφατα, έχει μετατραπεί σε ενεργεί, που εμφανίζεται σε ταινίες, όπως *[[Date Movie]]* (2006), *[[Click]]* (2006) και *[[Sex and Death 101]]* (2007).

## Καριέρα
Η επαγγελματική μουσική της σταδιοδρομία άρχισε το 1999 όταν απάντησε σε αγγελία η οποία ζητούσε τα κορίτσια με το τραγούδι και το χορό εμπειρία. Η διαφήμιση ήταν για την αυστραλιανή τηλεοπτική σειρά *[[Popstars]]*, το οποίο είχε ως στόχο να δημιουργήσει μια επιτυχημένη νέα κοπέλα ομάδα. Μετά από πολλούς γύρους του τραγούδι και το χορό, τη Σόφι επιλέχθηκε ως μέλος της ομάδας. Λίγο μετά η ομάδα χωρίστηκε, Σόφι ξεκίνησε να εργάζεται για την σόλο καριέρα, και στα τέλη του 2002 κυκλοφόρησε το πρώτο σινγκλ "Inside Outside" και αργότερα το πρώτο της άλμπουμ *[[Calendar Girl]]*.

Σόφι Μονκ έχει συσταθεί από το εαυτό του στο Χόλυγουντ, αν και τις περισσότερες από τις ρόλοι έχουν λογικά μικρές. Τον Φεβρουάριο του 2006, ότι πρωταγωνίστησε στην ντεμπούτο χαρακτηριστικό ρόλο της ως ερωτότροπος και ελκυστική κοπέλα στην παρωδία κωμωδίας *[[Date Movie]]*. Τον Ιούνιο του 2006 είδε την κυκλοφορία της ταινίας *[[Click]]*, μια ιστορία για μια καθολική τηλεχειριστήριο. Σόφι παίζει μικρό ρόλο σε αυτή την ταινία ως ερωτότροπος γραμματέα.

## Δισκογραφία
### Δίσκοι
* *Calendar Girl* (2003)

### Σινγκλϛ
* *Inside Outside* (2002)
* *Get the Music On* (2003)
* *One Breath Away* (2003)

## Φιλμογραφία
* *[[The Mystery of Natalie Wood]]* (2004)
* *[[London (ταινία)|London]]* (2005)
* *[[Date Movie]]* (2006)
* *[[Click]]* (2006)
* *[[Sex and Death 101]]* (2007)
* *[[Spring Breakdown]]* (2009)
* *[[The Hills Run Red]]* (2009)
* *[[Murder World]]* (2010)
* *[[Spring Break '83]]* (2010)

## Εξωτερικοί σύνδεσμοι

* Επίσημη ιστοσελίδα
* Η Σόφι Μονκ στο IMDb
* Η Σόφι Μονκ  στο cine.gr 

## Παραπομπές


Κατηγορία:Αυστραλοί τραγουδιστές
Κατηγορία:Αυστραλές ηθοποιοί
Ακρωτήριο Ταίναρο

Το **Ακρωτήριο Ταίναρο** ή **Κάβο Ματαπάς** είναι το νοτιότερο άκρο της ηπειρωτικής Ελλάδας και της Βαλκανικής χερσονήσου και βρίσκεται στον Νομό Λακωνίας. 

Πρόκειται για το ακρωτήριο της μεσαίας νότιας χερσονήσου Μάνη της Πελοποννήσου μεταξύ του Λακωνικού και του Μεσσηνιακού Κόλπου. 

## Πληροφορίες
Σε μικρό και απομονωμένο σπήλαιο του Ταινάρου αναφέρεται η ύπαρξη νεκρομαντείου του Ποσειδώνα ή ψυχοπομπείου τόσο από τον Παυσανία, όσο και από τον Πλούταρχο. Στην ευρύτερη θαλάσσια περιοχή έγινε η Ναυμαχία του Ταινάρου τον Μάρτιο του 1941.

Στους φυσικούς βράχους του ακρωτηρίου εδράζεται, πάνω σε πλάτωμα, ορθογώνιο λιθόκτιστο κτήριο όπου και φέρεται ο ομώνυμος φάρος πελαγοδρομίας. Κατασκευάστηκε το 1882 και ξεκίνησε τη λειτουργία του το 1887. Ο φάρος έχει ύψος 16 μέτρα. Υπέστη καταστροφές κατά τη διάρκεια του Β΄ Παγκοσμίου Πολέμου, ωστόσο επαναλειτούργησε μεταπολεμικά. Το 2008 ανακαινίστηκε πλήρως με ενέργειες του Ιδρύματος Αικατερίνης Λασκαρίδη.

## Λαογραφία
Οι Έλληνες ναυτικοί συνδέουν το όνομα του Ματαπά με το παρακάτω σχετικό μετεωρολογικό στίχο (γνωμικό), προτρεπτικά για τον παράπλου του, που ίσως και να προέρχεται από παλαιότερη περίοδο όταν οι περί αυτόν όρμοι του αποτελούσαν ορμητήρια πειρατών.
:::::"*Από τον Κάβο Ματαπά σαράντα μίλια μακρυά*" 

## Φωτοθήκη

Αρχείο:Κολπάκι πριν το φάρο 1.jpg|Τοπίο του Ταινάρου
Αρχείο:Νεκρομαντειο στο ταιναρο α.jpg|Ο χώρος με τα Ρωμαϊκά ψηφιδωτά κοντά στο ακρωτήριο
Αρχείο:Ρωμαικά ψηφιδωτά πριν τον φάρο 2.jpg|Ρωμαϊκό ψηφιδωτό δάπεδο κοντά στο ακρωτήριο
Αρχείο:Ο φάρος 2008 επισκευή.jpg|Ο φάρος του Ταινάρου
Αρχείο:Φάρος στο Ακρωτήριο Ταίναρο 2.jpg|Ο φάρος του Ταινάρου.


## Εξωτερικοί σύνδεσμοι

*Φάροι της Ελλάδας - Φάρος Ταινάρου, Κάβο Ματαπά 
*Μηχανή του χρόνου - Ακρωτήριο Ταίναρο
*Tainaro Blue - Ακρωτήριο Ταίναρο: Οι Πύλες του Άδη
*Πρώτο Θέμα - Ακρωτήριο Ταίναρο: Ταξίδι στα μυθικά μυστήρια της Μάνης
*Αριστομένης ο Μεσσήνιος - Ταίναρο: Το Νεκρομαντείο του Ποσειδώνα
*Μάνη μου - Ο Ναός του Ποσειδώνα

## Παραπομπές


Κατηγορία:Ακρωτήρια της Ελλάδας
Κατηγορία:Ακραία σημεία της Ελλάδας
Κατηγορία:Ιστορία της Πελοποννήσου
Κατηγορία:Περιφερειακή ενότητα Λακωνίας
Κατηγορία:Λακωνικός κόλπος
Κατηγορία:Μάνη
Αθλητικά γεγονότα του 2009/Ιούλιος

Παρατίθενται σημαντικά αθλητικά γεγονότα που έλαβαν χώρα το μήνα Ιούλιο του έτους 2009.

## 4 Ιουλίου
*Αντισφαίριση: Η Αμερικανίδα Σερένα Γουίλιαμς κατακτά τον τίτλο στο απλό του Γουίμπλεντον των γυναικών, κερδίζοντας στον τελικό την αδερφή της, Βένους Γουίλιαμς, με 7-6, 6-2. http://www.telegraph.co.uk/sport/tennis/wimbledon/5741528/Wimbledon-2009-Serena-Williams-v-Venus-Williams-as-it-happened.html

## 5 Ιουλίου
*Ολοκληρώνονται στην Πεσκάρα της Ιταλίας οι Μεσογειακοί Αγώνες, με τη συμμετοχή 3.000 περίπου αθλητών και αθλητριών από 23 χώρες της Μεσογείου, που αποτέλεσε νέο ρεκόρ χωρών. Περιελάμβαναν αγωνίσματα από 28 αθλήματα, που αποτελεί επίσης νέο ρεκόρ.https://web.archive.org/web/20051229061931/http://www.pescara2009.it/

## 9 Ιουλίου
*Ποδόσφαιρο: Η ομάδα του Κίτο κατακτά το Ρεκόπα Σουδαμερικάνα νικώντας στο στάδιο Λα Κάσα Μπλάνκα του Κίτο με 3-0 στον δεύτερο αγώνα την Ιντερνασιονάλ από τη Βραζιλία.  Ο πρώτος τελικός διεξήχθη στο γήπεδο Ζοζέ Μπόρμπα, του Πόρτο Αλέγκρε στη Βραζιλία στις 25 Ιουνίου και έληξε με 1-0. Η LDU Κίτο κέρδισε με 6–0 στη βαθμολογία. http://www.soccerway.com/international/south-america/recopa-sudamericana/2009/final-stages/

## 18 Ιουλίου
*Ποδηλασία: Μία γυναίκα σκοτώνεται και δύο άτομα τραυματίζονται σοβαρά σε ατύχημα με μοτοσυκλέτα στον Ποδηλατικό Γύρο της Γαλλίας (Tour de France). Πρόκειται για το πρώτο θανατηφόρο δυστύχημα στη διοργάνωση από το 2002. http://news.bbc.co.uk/2/hi/europe/8157409.stm

## 26 Ιουλίου
*Πετοσφαίριση: Ολοκληρώνεται στο Βελιγράδι το Παγκόσμιο Λιγκ με τη Βραζιλία να κατακτά για 8η φορά τον τίτλο. http://www.fivb.org/EN/volleyball/competitions/WorldLeague/2009/
*Ποδηλασία: Ο Ισπανός Αλμπέρτο Κονταδόρ κερδίζει τον Ποδηλατικό Γύρο της Γαλλίας.http://news.bbc.co.uk/sport2/hi/other_sports/cycling/8169503.stm

07
Αντιδραστήριο

thumb|300px|Ερμάρι με αντιδραστήρια σε χημικό εργαστήριο
**Αντιδραστήριο** (*αγγλ.* Reagent), ή **αντιδρών**, είναι ουσία ή χημική ένωση που συμμετέχει σε μία χημική αντίδραση.
Οι διαλύτες και οι καταλύτες, ενώ "εμπλέκονται" σε μια αντίδραση, συνήθως **δεν** αναφέρονται ως αντιδραστήρια. 

Παρόλο που οι όροι "αντιδραστήριο" και "αντιδρών" συνήθως χρησιμοποιούνται χωρίς διάκριση, ο όρος "αντιδραστήριο" είναι περισσότερο εξειδικευμένος και αναφέρεται σε μια ουσία που προσθέτουμε σε ένα σύστημα με σκοπό να προκαλέσουμε χημική αντίδραση, να ελέγξουμε αν μια συγκεκριμένη χημική αντίδραση λαμβάνει χώρα ή να ταυτοποιήσουμε-διακρίνουμε μια χημική ουσία. Παραδείγματα τέτοιων "αναλυτικών αντιδραστηρίων" αποτελούν το Φελίγγειο υγρό και το αντιδραστήριο Tollens. Στην οργανική χημεία, τα αντιδραστήρια είναι χημικές ενώσεις ή μίγματα, συχνά αποτελούμενα από ανόργανα ή μικρά οργανικά μόρια, που τα χρησιμοποιούμε για να πετύχουμε μετασχηματισμούς μορίων ή συνθέσεις οργανικών ενώσεων. Παραδείγματα οργανικών αντιδραστηρίων είναι το αντιδραστήριο Collins, το αντιδραστήριο Fenton και τα αντιδραστήρια Grignard.

Μια άλλη χρήση του όρου "αντιδραστήριο" γίνεται στην ποιοτική ανάλυση και αναφέρεται στο "πρότυπο αντιδραστήριο". Αυτό χρησιμοποιείται στην παρασκευή άλλων αντιδραστηρίων με αυστηρές και απόλυτα συγκεκριμένες ιδιότητες ή στον έλεγχο καθαρότητας διαφόρων ουσιών. Οι προδιαγραφές των "πρότυπων αντιδραστηρίων" καθορίζονται από οργανισμούς όπως ο διεθνής ASTM. Για παράδειγμα, ένα "πρότυπο αντιδραστήριο" ελέγχου της ποιότητας του πόσιμου νερού δεν επιτρέπεται να περιέχει παρά μόνο πολύ μικρές ποσότητες προσμίξεων όπως νάτριο, ιόντα χλωρίου, πυρίτιο και βακτηρίδια καθώς και πολύ μεγάλη ηλεκτρική αντίσταση.

## Παραπομπές
 

Κατηγορία:Χημικές αντιδράσεις
Κατηγορία:Χημικές διεργασίες
Ανόργανη αντίδραση

**Ανόργανες** λέγονται οι αντιδράσεις στις οποίες συμμετέχουν μόνο ενώσεις που μελετώνται από την ανόργανη χημεία. Οι ανόργανες αντιδράσεις ταξινομούνται σύμφωνα με τα γενικά κριτήρια των χημικών αντιδράσεων αλλά υπάρχουν και ιδιαίτεροι τρόποι κατάταξης :

## Ανάλογα με το αποτέλεσμα που πραγματοποιείται
Ανάλογα με τον τρόπο που μετασχηματίζονται οι χημικές ουσίες και με το αποτέλεσμα που πραγματοποιείται, σε μια ανόργανη αντίδραση αυτές διακρίνονται στα εξής είδη:
*Αντιδράσεις σύνθεσης ή σχηματισμού, όταν δύο ή περισσότερα χημικά στοιχεία αντιδρούν για να σχηματίσουν μια χημική ένωση. Παράδειγμα : C + O2 → CO22 → CH3OH. 
*Αντιδράσεις διάσπασης, όπου μια χημική ένωση διασπάται σε δύο ή περισσότερα προϊόντα. Παράδειγμα : CaCO3 → CaO + CO2
*Αντιδράσεις αποσύνθεσης, στις οποίες μια χημική ένωση διασπάται στα στοιχεία που την αποτελούν. Παράδειγμα : HgO → Hg + 1/2O2
*Αντιδράσεις απλής αντικατάστασης, στις οποίες ένα χημικό στοιχείο αντικαθιστά ένα άλλο σε μια χημική ένωση. Το στοιχείο που αντικαθίσταται, εμφανίζεται στα προϊόντα σε ελεύθερη μορφή. Παράδειγμα : Zn + CuSO4 → ZnSO4 + Cu
*Αντιδράσεις διπλής αντικατάστασης, όπου δυο χημικές ενώσεις αντιδρούν και ανταλλάσσουν τα ιόντα τους. Παράδειγμα : AgNO3 + KI → AgI + KNO3
*Αντιδράσεις εξουδετέρωσης: όταν αντιδρώντα είναι ένα οξύ και μια βάση κατά Αρρένιους. Αν βρίσκονται σε στοιχειομετρικές ποσότητες, το αποτέλεσμα θα είναι το αντίστοιχο άλας και νερό. Παράδειγμα : NaOH + HCl → NaCl + H2O

## Ανάλογα με το μηχανισμό πραγματοποίησης
*Αντιδράσεις οξέος-βάσης κατά Αρρένιους (εξουδετερώσεις), κατά Μπρένστεντ-Λάουρι (πρωτολυτικές). Παράδειγμα : NH3 + HBr → NH4+ + Br- και κατά Λιούις (ανταλλαγές ζεύγους ηλεκτρονίων). Παράδειγμα : CaO + SO3 → CaSO4
*Αντιδράσεις σχηματισμού ιζήματος στις οποίες από την αντίδραση μεταξύ ιόντων σε υδατικό διάλυμα, σχηματίζεται ίζημα. Παράδειγμα : Pb2+ + S2- → PbS(s)
*Αντιδράσεις οξειδοαναγωγής στις οποίες κάποιο ή κάποια άτομα αλλάζουν αριθμό οξείδωσης από τα αντιδρώντα στα προϊόντα. Παράδειγμα : 2Na + Cl2 → 2NaCl

## Πηγές
#Μπαζάκης Ι. Α. "Γενική Χημεία", Αθήνα.
#Μανωλκίδης Κ., Μπέζας Κ. "Στοιχεία Ανόργανης Χημείας", Έκδοση 14η, Αθήνα 1984.
#Μανωλκίδης Κ., Μπέζας Κ. "Χημικές Αντιδράσεις",  Αθήνα 1976.

## Δείτε επίσης
*Χημική εξίσωση
*Αρχή διατήρησης της μάζας

Κατηγορία:Χημικές αντιδράσεις
Κατηγορία:Ανόργανη χημεία
Μάχη των Οινοφύτων

Η **μάχη των Οινοφύτων** έγινε το 457 π.Χ. ανάμεσα στους Θηβαίους και τους Αθηναίους, στα πλαίσια του Πρώτου Πελοποννησιακού Πολέμου. Η σύγκρουση έγινε στη Βοιωτία, στην περιοχή των Οινοφύτων.

## Το προοίμιο της μάχης
Το 457 π.Χ., τον ίδιο χρόνο με τη μάχη των Οινοφύτων, είχε γίνει και άλλη μια μάχη στη Βοιωτία, στην Τανάγρα, με αντιπάλους του Σπαρτιάτες και τους Αθηναίους. Στη μάχη της Τανάγρας οι Σπαρτιάτες με τους συμμάχους τους κέρδισαν μια πύρρειο νίκη ενάντια στους Αθηναίους και τους Αργείους.

## Η μάχη
Εξηνταδύο ημέρες μετά τη μάχη της Τανάγρας, οι Αθηναίοι θα έρθουν με στρατό υπό το Μυρωνίδη στα Οινόφυτα. Οι Θηβαίοι τους είδαν και ετοίμασαν στρατό για να τους αντιμετωπίσουν. Οι δύο αντίπαλοι παρατάχθηκαν για μάχη στα Οινόφυτα. Στην αρχή της μάχης στο αριστερό κέρας των Αθηναίων έγινε αμφίρροπη μάχη, όμως ο Μυρωνίδης με ένα τέχνασμα απώθησε τους αντιπάλους του. Το τέχνασμα ήταν ότι οι στρατιώτες του δεξιού κέρατος θα φώναζαν ότι οι Αθηναίοι νικούν τους Θηβαίους στο αριστερό κέρας. Μόλις το έμαθε το αριστερό κέρας των Θηβαίων, απογοητεύτηκε και αποφάσισε να μη συνεχίσει αυτή τη μάχη. Έτσι και το δεξιό κέρας των Θηβαίων όταν έμαθε ότι έφυγε το αριστερό αποφάσισε να εγκαταλείψει το πεδίο της μάχης. Η νίκη των Αθηναίων ήταν ολοκληρωτική.

## Η σημασία της μάχης
Η μάχη αυτή έδειξε τη δύναμη των Αθηναίων, που μετά τη μάχη στην Τανάγρα είχαν χάσει τον έλεγχο της Βοιωτίας. Μετά τη μάχη των Οινοφύτων κατάφεραν να αποκτήσουν πάλι τον έλεγχο της Βοιωτίας και της Φωκίδας, τον οποίο όμως και πάλι έχασαν το 446 π.Χ. με τη μάχη της Κορώνειας (447 π.Χ.).

Οινοφυτα
Οινοφυτα
Οινοφυτα
Οινοφυτων Μαχη
Οινοφυτα
457 π.Χ.
Το Παιχνίδι του Τζέρι

Το **Geri's Game** (Στα ελληνικά: *Το παιχνίδι του Τζέρι*) είναι μια ταινία μικρού μήκους Κινουμένων Σχεδίων από την Pixar. Δημιουργήθηκε από τον Γιαν Πινκάβα το 1997 και, την ίδια χρονιά, η ταινία κέρδισε το Βραβείο Όσκαρ στην κατηγορία Καλύτερης Ταινίας Κινουμένων Σχεδίων Μικρού Μήκους, βραβείο που αποτελεί το πρώτο Βραβείο Όσκαρ της Pixar. Η ταινία αυτή προβλήθηκε στους κινηματογράφους μαζί με την ταινία "Ζουζούνια".

## Υπόθεση
Η ιστορία έχει ως πρωταγωνιστή έναν ηλικιωμένο άνδρα, τον Τζέρι (με την φωνή του Μπομπ Πίτερσον), ο οποίος παίζει μια παρτίδα σκάκι εναντίον του εαυτού του σε ένα πάρκο. Ο Τζέρι παίζει ολομόναχος, μέχρι που κάποια στιγμή εμφανίζεται ένας "σωσίας" του. Στον αγώνα μεταξύ του Τζέρι και του "σωσία" του, υπάρχει ένα έπαθλο: η μασέλα του Τζέρι. Όποιος κέρδιζε στον αγώνα, θα κέρδιζε και την μασέλα. Ενώ ο "σωσίας" του έχει καθαρά την υπεροχή, ο Τζέρι "κλέβει" και τελικά κερδίζει αυτός κερδίζει την παρτίδα αυτή και το έπαθλο. Στο τέλος, ενώ η κάμερα απομακρύνεται, ο Τζέρι φαίνεται πως γελάει ευχαριστημένος, φαίνεται πως στο τραπέζι δεν υπάρχει κανένας.

## Βραβεύσεις
* 1997: Βραβείο Όσκαρ στην κατηγορία Καλύτερης Ταινίας Κινουμένων Σχεδίων Μικρού Μήκους
* 1998: βραβεύτηκε από το κοινό στο Φεστιβάλ *Anima Mundi Animation Festival* του Ρίο ντε Τζανέιρο στην κατηγορία *καλύτερη ταινία*
* 1998: βραβεύτηκε από το κοινό στο Διεθνές Φεστιβάλ κινουμένων σχεδίων
* 1998: Βραβείο Annie
* 1998: Βραβείο WAC στην κατηγορία Best 3-D CGI by Professional
* 1998: Βραβείο Internet Favorite

## Παραπομπές


## Εξωτερικοί σύνδεσμοι
* Πληροφορίες στο imdb

Κατηγορία:Αμερικανικές ταινίες μικρού μήκους
Κατηγορία:Ταινίες του 1997
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Pixar
Κατηγορία:Ταινίες βραβευμένες με Όσκαρ Καλύτερων Κινουμένων Σχεδίων Μικρού Μήκους
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων του 1997
ΕΜ/Στρέιμουρ

Η **ΕΜ/Στρέιμουρ** (δανικά: *EB/Streymur*) είναι ποδοσφαιρικός σύλλογος των Νησιών Φερόε. Έχει χρώματα το μπλε και μαύρο. Ιδρύθηκε το 1993 από την ενοποίηση δύο ομάδων, της EΜ (Eiðis Bóltfelag, 1919) και της Streymur (1976). Ο νέος σύλλογος κέρδισε το πρώτο του πρωτάθλημα (και το νταμπλ) το 2008.

## Τίτλοι
***[[Πρωτάθλημα ποδοσφαίρου Νησιών Φερόε|Πρωταθλήματα]]: 2**
:: 2008, 2012
***Κύπελλα: 4**
:: 2007, 2008, 2010, 2011

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα

Κατηγορία:Ιδρύσεις ποδοσφαιρικών ομάδων το 1993
Πέιπους (λίμνη)

Η λίμνη **Πέιπους** ή **Λίμνη Πέιπσι-Πίχκβα** , (, , ) είναι η μεγαλύτερη υπερεθνική και η τέταρτη μεγαλύτερη λίμνη γλυκού νερού στην Ευρώπη , στα σύνορα μεταξύ της Εσθονίας και Ρωσίας.

Η λίμνη είναι η 5η σε μέγεθος στην Ευρώπη μετά τη λίμνη Λάντογκα και την Ονέγκα στη Ρωσία βορείως της Αγίας Πετρούπολης, τη λίμνη Βένερν στη Σουηδία και τη λίμνη Σάιμαα (Saimaa) στη Φινλανδία.

Η λίμνη Πέιπους είναι απόγονος μιας μεγαλύτερης μάζας νερού που υπήρχε στην περιοχή αυτή κατά την εποχή των παγετώνων. Καλύπτει 3.500 τ.χλμ., και έχει μέσο όρο βάθους τα 7 μέτρα, με το βαθύτερο σημείο να είναι τα 15 μέτρα. Η λίμνη έχει πολλά νησιά και αποτελείται από 3 μέρη:
* Λίμνη Πέιπσι/Τσουντσκόε (Peipsi/Chudskoe), (εσθον. Peipsi järv, ρωσ. Чудское озеро). Συνιστά το βόρειο τμήμα της. Καλύπτει επιφάνεια 2.670 τ.χλμ.
* Λίμνη Πίκβα/Πσκοβσκόε (Pihkva/Pskovskoe), (εσθον. Pihkva järv, ρωσ. Псковское озеро). Συνιστά το νότιο τμήμα της και καλύπτει επιφάνεια 710 τ.χλμ.
* Λίμνη Λέμμιγιερβ/Τιοπλόε (Lämmijärv/Teploe), (εσθον ämmijärv, ρωσ. Тёплое озеро). Πρόκειται για το στενό που συνδέει βόρειο και νότιο τμήμα και καλύπτει επιφάνεια 170 τ.χλμ.

Η λίμνη χρησιμοποιείται ως τόπος αναψυχής και ψαρέματος, έχει όμως υποστεί κάποιες περιβαλλοντικές καταστροφές από την εποχή της Σοβιετικής αγροτικής εκμετάλλευσης. Περίπου τριάντα ποταμοί και υδάτινα ρεύματα εκβάλλουν στη λίμνη, με μεγαλύτερους τους Βελίκαγια (Velikaya) και Εμάγιεγκι (Emajõgi). Η λίμνη αποστραγγίζεται από τον ποταμό Νάρβα.

Το 1242 αποτέλεσε το πεδίο για τη *Μάχη της λίμνης Πέιπους* (γνωστή στη Ρωσία και ως η Μάχη των Πάγων) μεταξύ των Τευτόνων Ιπποτών και των ρώσων του Νόβγκοροντ υπό τον Αλέξανδρο Νιέφσκι.


Image:LakePeipus01.JPG|Το λιμάνι του Μούστβεε, στην Εσθονία. 25 Ιουλίου, 2007.
Image:LakePeipus02.JPG|Η παραλία στο Μούστβεε, στην Εσθονία. 25 Ιουλίου, 2007.
File:Kallaste-Peipussee.JPG|Κάλαστε
File:LakePeipus01.JPG|Λιμάνι Μούστβεε
File:Ranna-Peipussee.JPG|Λίμνη Πέιπους 


## Παραπομπές


## Εξωτερικοί σύνδεσμοι
* Peipsi Infokeskus Εσθονική ιστοσελίδα με τουριστικές πληροφορίες.

Κατηγορία:Λίμνες της Εσθονίας
Κατηγορία:Λίμνες της Ρωσίας
Κάρλος Καστελιόνε

Ο ** Κάρλος Καστελιόνε ** (ισπαν.: * Carlos Damián Casteglione*) (γεν. 1980), είναι ποδοσφαιριστής από την Αργεντινή. Αγωνίστηκε για πολλά χρόνια στην Αρσενάλ Σαραντί, της οποίας υπήρξε αρχηγός. Από τον Ιούλιο 2009 μεταγράφηκε ως δανεικός στον Πανιώνιο. Έχει ύψος 1,81 μ. και βάρος 80 κ. Είναι αριστεροπόδαρος και αγωνίζεται τόσο ως αριστερός αμυντικός όσο και ως αμυντικός μέσος, ενώ δεν παραλείπει να προωθείται και να σκοράρει.

## Βιογραφικά στοιχεία

Ο Κάρλος Καστελιόνε γεννήθηκε στις 9 Μαΐου 1980 στην Αβεγιανέδα του Μπουένος Άιρες. Ξεκίνησε το ποδόσφαιρο το 2001 κι έκανε το ντεμπούτο του το 2002 στην Αρσενάλ Σαραντί, ομάδα της ανώτερης κατηγορίας του πρωταθλήματος Αργεντινής (Primera División Argentina). Το 2003 είχε μια σύντομη παρουσία ως δανεικός στην ομάδα 3ης κατηγορίας Γιουβεντούδ Ουνιδά Ουνιβερσιτάριο (Club Atlético Juventud Unida Universitario) και στη συνέχεια επέστρεψε στην Αρσενάλ Σαραντί, με την οποία αγωνίστηκε ως το 2009, όντας ένας από τους παίκτες με την πιο μακροχρόνια παρουσία στην ομάδα.

Βρέθηκε στην Άρσεναλ, στην πιο επιτυχημένη περίοδο της ιστορίας του συλλόγου. Το 2007 κατέκτησε το Κόπα Σουδαμερικάνα, και μάλιστα ως αρχηγός της ομάδας, αν και έχασε το δεύτερο τελικό κατά της Αμέρικα Μεξικού λόγω αποβολής του στο πρώτο ματς (σκορ: 3-2, 1-2). Το επόμενο έτος, 2008, κατέκτησε το Κόπα Σουρούγκα Μπανκ, νικώντας την Γκάμπα Οζάκα της Ιαπωνίας με 1-0, πετυχαίνοντας το μοναδικό γκολ με κεφαλιά στο 87΄. Πρόκειται ένα νέο κύπελλο, στο οποίο παίζουν η κάτοχος του Κόπα Σουδαμερικάνα με την κυπελλούχο Ιαπωνίας. Επίσης, αγωνίστηκε στον τελικό του Ρεκόπα Σουδαμερικάνα, του νοτιοαμερικανικού Σούπερ Καπ, το οποίο έχασε από την Μπόκα Τζούνιορς (σκορ: 1-3, 2-2).

Τη σεζόν 2006-07 ο ομάδα προκρίθηκε για πρώτη φορά να συμμετάσχει στο Κόπα Λιμπερταδόρες.

Τον Ιούλιο 2009 ήρθε στην Ελλάδα και υπέγραψε στον Πανιώνιο ως δανεικός για ένα έτος, με δικαίωμα αγοράς από την ομάδα της Νέας Σμύρνης για δύο χρόνια από το 2010.
Τον Ιούνιο του 2010 επέστρεψε στην Αργεντινή για να ενταχθεί στην ομάδα Ολ Μπόις.

## Τίτλοι – Διακρίσεις

* Κόπα Σουδαμερικάνα: 2007
* Κόπα Σουρούγκα Μπανκ: 2008
* Ρεκόπα Σουδαμερικάνα (φιναλίστ): 2008.

## Εξωτερικοί σύνδεσμοι

* Στατιστικά σεζόν 2009-10
 

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αρσενάλ Σαραντί
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ροσάριο Σεντράλ
Κατηγορία:Ποδοσφαιριστές Κλουμπ Ατλέτικο Ολ Μπόις
Κατηγορία:Ποδοσφαιριστές Κλουμπ Ατλέτικο Τίγρε
Επαρχία Γιόγκεβα

Η **Επαρχία Γιόγκεβα** (εσθονικά: Jõgeva maakond), ή ***Γιογκέβαμαα***, είναι μια από τις 15 Επαρχίες της Εσθονίας. Βρίσκεται στο ανατολικό τμήμα της χώρας και συνορεύει με Επαρχία Ίντα-Βίρου βορειοανατολικά, την λίμνη Πέιπους στα ανατολικά, την Επαρχία Τάρτου προς νότια, την Επαρχία Βίλγιαντι προς νοδιοδυτικά, την Επαρχία Γιέρβα προς τα βορειοδυτικά και την Επαρχία Λέενε-Βίρου προς τα βόρεια. Το 2.8% του συνολικού πληθυσμού της Εσθονίας ζει στην επαρχία Γιόγκεβα.


Kuremaa mõisa peahoone.jpg|
Kuremaa mõisa tuuleveski.jpg|
Torma kirik3.jpg|
Kaiu järv 26-05-2012.JPG|
Laiuse linnuse varemed1.jpg|
Palamuse kihelkonnakooli hoone.jpg|


## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Επαρχία Λέενε

Η **Επαρχία Λέενε** (εσθονικά:Lääne maakond), ή ***Λέενεμαα*** (λατινικά:Rotalia) είναι μια από τις 15 Επαρχίες της Εσθονίας . Βρίσκεται στην Δυτική Εσθονία και συνορεύει με την Βαλτική Θάλασσα προς βορράν, την Επαρχία Χάργιου προς τα βορειοανατολικά, την Επαρχία Ράπλα προς ανατολάς, την Επαρχία Πάρνου νότια, και τις νησιωτικές επαρχίες Σάαρε και Χιίου προς τα δυτικά. Το 2.1% του συνολικού πληθυσμού της Εσθονίας ζει στην επαρχία Λέενε.


Haapsalu raudteejaama ooteplatvorm.jpg|
Roheline Lihula.jpg|
Õitsev karulauk Puhtulaiul.jpg|
Koluvere linnus september 2014.jpg|
Rälby tuulik.jpg|
Peraküla ranna telkimisala.jpg|


## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Παιδοουρολογία

Η **Παιδουρολογία** είναι η υποειδικότητα της Χειρουργικής Παίδων και της Ουρολογίας, η οποία ασχολείται με τη διάγνωση και τη θεραπεία των παθήσεων, συγγενών και επίκτητων, του ουροποιητικού (νεφροί, ουρητήρες, ουροδόχος κύστη, ουρήθρα) και του γεννητικού συστήματος (αναπαραγωγικών οργάνων) των αγοριών και των κοριτσιών.

## Εξωτερικοί σύνδεσμοι
* 

Κατηγορία:Ουρολογία
Κατηγορία:Ιατρικές ειδικότητες
Κατηγορία:Παιδιατρική
Χειρουργική παίδων

Η **Χειρουργική Παίδων** είναι η ειδικότητα της χειρουργικής η οποία ασχολείται με τις χειρουργικές παθήσεις των νεογέννητων, των βρεφών, των παιδιών και των εφήβων, μέχρι την ενηλικίωσή τους.
## Ιστορία
Η **Χειρουργική Παίδων** προέκυψε στα μέσα του 1879, καθώς η χειρουργική φροντίδα των γεννητικών ελαττωμάτων απαιτούσε καινοτόμες τεχνικές και μεθόδους και έγινε συχνότερα βασισμένη στα νοσοκομεία των παιδιών. Ένας από τους τόπους αυτής της καινοτομίας ήταν το Παιδικό Νοσοκομείο της Φιλαδέλφειας. Αρχίζοντας τη δεκαετία του 1940 υπό την χειρουργική ηγεσία του Τσαρλς Έβερετ Κουπ, οι νεώτερες τεχνικές για την ενδοτραχειακή αναισθησία των βρεφών επέτρεψαν τη χειρουργική αποκατάσταση παλαιών ανυπόφορων γενετικών ανωμαλιών. Μέχρι τα τέλη της δεκαετίας του 1970, το ποσοστό θνησιμότητας των βρεφών από αρκετά σύνδρομα σημαντικών συγγενών δυσπλασιών μειώθηκε αισθητά.

## Ειδικότητες
Οι ειδικότητες της ίδιας της παιδιατρικής χειρουργικής περιλαμβάνουν: την νεογνική χειρουργική και την χειρουργική εμβρύου.

Άλλοι χειρουργικοί χώροι έχουν επίσης δικές τους παιδιατρικές ειδικότητες που χρειάζονται περαιτέρω εκπαίδευση κατά τη διάρκεια των κατοικιών και σε υποτροφία: παιδιατρική καρδιοχειρουργική (χειρουργική επέμβαση στην καρδιά ή / και τους πνεύμονες του παιδιού, συμπεριλαμβανομένης της μεταμόσχευσης καρδιάς ή / και πνευμόνων), παιδιατρική νεφρολογική χειρουργική (χειρουργική επέμβαση στον εγκέφαλο του παιδιού, στο κεντρικό νευρικό σύστημα, στο νωτιαίο μυελό και στα περιφερικά νεύρα), την παιδιατρική ουρολογική χειρουργική (χειρουργική επέμβαση στην ουροδόχο κύστη του παιδιού και άλλες δομές), παιδιατρική νευροχειρουργική κάτω από τα νεφρά που είναι απαραίτητα για την εκσπερμάτιση), χειρουργική επέμβαση έκτακτης ανάγκης για παιδιά, χειρουργική επέμβαση που εμπλέκει έμβρυα ή έμβρυα (επικάλυψη με μαιευτική / γυναικολογική χειρουργική, νεογνική και μητρική εμβρυϊκή ιατρική), χειρουργική επέμβαση σε εφήβους ή νεαρούς ενήλικες, παιδιατρικά ηπατολογικά (ηπατικά) και γαστρεντερικά και εντέρου) χειρουργική επέμβαση (συμπεριλαμβανομένης της μεταμόσχευσης του ήπατος και του εντέρου στα παιδιά), παιδιατρική ορθοφθαλμία (παιδιατρική πλαστική και ανακατασκευαστική χειρουργική επέμβαση (όπως για έγκαυμα ή για συγγενή ελαττώματα όπως η αφαίρεση του ουρανίσκου που δεν περιλαμβάνει τα κύρια όργανα) και παιδιατρική ογκολογική χειρουργική επέμβαση (καρκίνος κατά την παιδική ηλικία). 

## Παραπομπές


Κατηγορία:Χειρουργική
Κρυψορχία

Ως **κρυψορχία** ορίζεται η παθολογική κατάσταση κατά την οποία ο ένας ή και οι δύο όρχεις δεν έχουν κατεβεί στη φυσιολογική τους θέση, το όσχεο, από την κοιλιά του εμβρύου όπου βρίσκονται μέχρι τον 7ο μήνα της εγκυμοσύνης. Είναι η συχνότερη διαμαρτία της ανάπτυξης των γεννητικών οργάνων στα αγόρια. Η συχνότητά της στον τοκετό είναι περίπου 4% και κατεβαίνει στο 1-1,5% στον 3ο μήνα της ζωής. Στο 85% των περιπτώσεων είναι ετερόπλευρη και στο 15% αμφοτερόπλευρη.

Ένα ποσοστό παιδιών με κρυψορχία θα είναι στείρα, ανεξάρτητα από τη ύπαρξη ενός ή περισσοτέρων παραγόντων όπως ηλικία, θέση του όρχεως κατά την επέμβαση, η ετερόπλευρη ή αμφοτερόπλευρη νόσος και είναι δύσκολο να προβλεφθεί ποια παιδιά με κρυψορχία θα είναι στείρα. Ακόμη και παιδιά με ετερόπλευρη πάθηση μπορεί να εμφανίσουν στειρότητα και αυτό σημαίνει ότι υπάρχει μια γενικότερη δυσπλασία και δυσλειτουργία των όρχεων, η οποία περιλαμβάνει και τον φυσιολογικά κατελθόντα όρχι, που πιθανόν να οφείλεται είτε σε πρωτοπαθή αμφοτερόπλευρη βλάβη είτε σε ανώμαλο βιολογικό περιβάλλον. Επίσης τίθεται το ερώτημα εάν ο φυσιολογικός όρχις επηρεάζεται αρνητικά αμέσως ή εμμέσως από τον εν κρυψορχία όρχι.

Για τον χρόνο της επέμβασης είναι πλέον ευρέως αποδεκτό, ότι αυτή πρέπει να γίνεται επί ετερόπλευρης κρυψορχίας μεταξύ 6ου και 7ου μήνα, επί αμφοτερόπλευρης νόσου μεταξύ 4ου και 6ου μήνα, σε περίπτωση δε μη ψηλαφητού όρχεως τον 4ο μήνα της ζωής. Τα ανωτέρω όρια τέθηκαν με σκοπό να διατηρηθούν όσο το δυνατόν περισσότερα γεννητικά κύτταρα, μια και έχει αποδειχτεί, ότι ενώ κατά τη γέννηση ο αριθμός των γεννητικών κυττάρων στους εν κρυψορχία όρχεις είναι φυσιολογικός, ένα μεγάλο μέρος από αυτά καταστρέφεται μέχρι την ηλικία των έξη μηνών. 
Για περισσότερα από είκοσι χρόνια η λαπαροσκόπηση είναι η μέθοδος εκλογής για την ανεύρεση του μη ψηλαφητού όρχεως και τον προγραμματισμό για ορχεοπηξία, υπερέχει δε τόσο του υπερηχογραφήματος, της αξονικής και μαγνητικής τομογραφίας, όσο και της ανοικτής χειρουργικής επέμβασης. 
Τα πλεονεκτήματα της λαπαροσκοπικής θεραπείας της κρυψορχίας ωθούν όλο και περισσότερες χειρουργικές ομάδες να χρησιμοποιούν την λαπαροσκόπηση και σε υψηλά κείμενους ψηλαφητούς όρχεις, αλλά και σε περιπτώσεις υποτροπών μετά από ανοικτή ορχεοπηξία.

## Πηγές
https://web.archive.org/web/20171031201557/http://www.ivalioulis.gr/

Κατηγορία:Διαταραχές όρχεων
Κατηγορία:Όσχεο
Φίμωση

**Φίμωση** είναι η συγγενής ή επίκτητη στένωση του στομίου της ακροποσθίας (του δέρματος που καλύπτει τη βάλανο, κεφαλή του πέους), με συνέπεια την αδυναμία αποκάλυψης της βαλάνου κατά την έλξη της ακροποσθίας. 

Η μη ανασυρόμενη ακροποσθία σε βρέφη δεν αποτελεί πρόβλημα. Κατά τη βρεφική ηλικία, η ακροποσθία είναι συνήθως προσκολλημένη στη βάλανο του πέους και συνεπώς δεν μπορεί να τραβηχτεί.   

Αδυναμία αποκάλυψης της βαλάνου συμβαίνει περίπου στο 11% των αγοριών ηλικίας 3 ετών. Η συχνότητα της φίμωσης είναι 8% σε αγόρια ηλικίας 6-7 ετών και 1% σε αγόρια ηλικίας 16-18 ετών.

## Φίμωση σε ενήλικες άνδρες
Τα προβλήματα που μπορεί να αντιμετωπίσει ένας άνδρας με φίμωση είναι:

* Φλεγμονές της βαλάνου και της ακροποσθίας,
* Δυσχέρεια και πόνος κατά την σεξουαλική επαφή
* Σχηματισμός ραγάδων (μικρές ρήξεις) του δέρματος
* Μικρή διάρκεια στύσης
* Παραφίμωση
* Η φίμωση στον ενήλικα μπορεί να είναι και αιτία ανικανότητας, αφού δεν επιτρέπει την ευχερή διείσδυση κατά την επαφή, αλλά και αιτία υπογονιμότητας, αφού εμποδίζει την έξοδο του σπέρματος. Η συσσώρευση σμήγματος σε έναν άνδρα με φίμωση έχει συχνά ως αποτέλεσμα χρόνια φλεγμονή που μπορεί να οδηγήσει σε καρκίνο του πέους.

## Θεραπεία
Η μη χειρουργική θεραπεία συνίσταται στη συντηρητική αντιμετώπιση και αφορά την τοπική εφαρμογή κορτικοστεροειδών σε μορφή κρέμας. Παρ΄ όλα αυτά, υπάρχει 17% πιθανότητα υποτροπής μετά τη διακοπή της φαρμακευτικής αγωγής.

Η χειρουργική θεραπεία της φίμωσης ονομάζεται περιτομή. Συγκεκριμένα, είναι η μερική ή πλήρης χειρουργική αποκοπή της ακροποσθίας, της πτύχωσης του δέρματος που καλύπτει τη βάλανο του πέους. 

## Παραπομπές


Κατηγορία:Παθήσεις του πέους
Υδροκήλη

**Υδροκήλη** αποκαλείται η συλλογή υγρού μεταξύ του τοιχωματικού και του σπλαγχνικού πετάλου του ιδίως ελυτροειδούς χιτώνα του όρχεως. Στα παιδιά αυτή οφείλεται στην ατελή απόφραξη της ελυτροπεριτοναϊκής πτυχής, της διόδου δηλαδή, μέσω της οποίας ο όρχις κατεβαίνει από την κοιλιά στο όσχεο, την φυσιολογική του θέση. Υπάρχει, δηλαδή, επικοινωνία ανάμεσα στους χιτώνες του όρχεως και την κοιλιά και για τον λόγο αυτό η πάθηση αποκαλείται επικοινωνούσα υδροκήλη.
 
Σπανίως, είναι δυνατόν η υδροκήλη να μην είναι επικοινωνούσα, όταν εμφανίζεται μετά από τραύμα, συστροφή όρχεως, επιδιδυμίτιδα ή επέμβαση για κιρσοκήλη.
Η διάγνωση τίθεται από το ιστορικό, την φυσική εξέταση του παιδιού και τον έλεγχο με φωτεινή πηγή του οσχέου. Αν υπάρχει αμφιβολία καλό είναι να γίνεται υπερηχογράφημα.
Η θεραπεία της υδροκήλης είναι χειρουργική, αλλά πρέπει να γίνεται μετά την ηλικία του ενός έτους, επειδή η πάθηση μπορεί να υποχωρήσει από μόνη της. Πριν την ηλικία αυτή ενδείκνυται η χειρουργική επέμβαση εάν υπάρχει η υποψία ότι συνυπάρχει βουβωνοκήλη. Κατά την επέμβαση γίνεται απολίνωση της επικοινωνίας και αναστροφή των χιτώνων του όρχεως.

## Πηγές
* https://web.archive.org/web/20171031201557/http://www.ivalioulis.gr/

Κατηγορία:Κήλες